
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Námestovo 18P/56/2025 5825201294 29. 07. 2025 Mgr. Iveta Bebejová ECLI:SK:OSNO:2025:5825201294.2
ROZSUDOK V MENE SLOVENSKEJ REPUBLIKY Okresný súd Námestovo sudkyňou Mgr. Ivetou Bebejovou v právnej veci manželky - navrhovateľky: A. A. B., C. D., nar. XX.XX.XXXX, s trvalým pobytom E. D., A. XXXX/XX, korešpondenčná adresa: E. D., F. XXXX/X-XX, proti manželovi: A. B., nar. XX.XX.XXXX, s trvalým pobytom E. D., A. XXXX/XX, v konaní o návrhu na rozvod manželstva a úpravu rodičovských práv a povinností k maloletým deťom: 1/ B. B., nar. XX.XX.XXXX a 2/ F. B., nar. XX.XX.XXXX, na čas po rozvode, v konaní zastúpeným opatrovníkom: Úrad práce, sociálnych vecí a rodiny Dolný Kubín, takto rozhodol: I. Súd manželstvo A. B., C. D., nar. XX.XX.XXXX a A. B., C. B., nar. XX.XX.XXXX, uzavreté dňa 05.06.2009, ktoré je zapísané v knihe manželstiev A. G. H., zväzok X, ročník XXXX, na strane č. XXX, pod poradovým číslom X., r o z v á d z a . II.
Súd s c h v a ľ u j e rodičovskú dohodu uzavretú na pojednávaní dňa 29.07.2025 v tomto znení:
Maloleté deti B. B., nar. XX.XX.XXXX a F. B., nar. XX.XX.XXXX s a na čas po rozvode z v e r u j ú do striedavej osobnej starostlivosti obidvoch rodičov, so striedaním v týždenných intervaloch, a to tak, že matka bude zabezpečovať osobnú starostlivosť o mal. deti počnúc nedeľou v párnom týždni od 14.00 hod. do nasledujúcej nedele nepárneho týždňa do 14.00 hod. a otec bude zabezpečovať osobnú starostlivosť o mal. deti počnúc nedeľou v nepárnom týždni od 14.00 hod. do nasledujúcej nedele párneho týždňa do 14.00 hod., pričom prevzatie maloletých detí sa bude uskutočňovať v bydlisku odovzdávajúceho rodiča. Obaja rodičia s ú
o p r á v n e n í maloleté deti zastupovať a spravovať ich majetok.
Počas trvania striedavej osobnej starostlivosti obidvoch rodičov sa výživné n e u r č u j e. III.
Žiaden z účastníkov n e m á nárok na náhradu trov konania. odôvodnenie:
Vo veci bol dňa 29.07.2025 za prítomnosti všetkých účastníkov konania vyhlásený rozsudok, po vyhlásení ktorého sa účastníci vzdali práva podať proti nemu odvolanie. Preto tento rozsudok s poukazom na § 221 písm. a/ Civilného sporového poriadku (ďalej len „CSP“) v spojení s § 2 ods. 1 Civilného mimosporového poriadku (ďalej len „CMP“) neobsahuje odôvodnenie. Poučenie:
Proti tomuto rozsudku možno podať odvolanie v lehote 15 dní odo dňa jeho doručenia písomne na Okresný súd Námestovo (§ 355 ods. 1 v spojení s § 362 ods. 1 CSP). Proti výroku II. tohto rozsudku, ktorým súd schválil dohodu rodičov, nie sú rodičia oprávnení podať odvolanie (§ 122 CMP). V odvolaní sa musí okrem všeobecných náležitostí podania stanovených v § 127 ods. 1, 2 CSP (ktorému súdu je určené, kto ho robí, ktorej veci sa týka, čo sa ním sleduje, jeho podpísania a uvedenia spisovej značky tohto konania) uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh) - § 363 CSP. Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci (§ 365 ods. 1 CSP). Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci (§ 62 ods. 1 CMP). Odvolacie dôvody možno meniť a dopĺňať až do rozhodnutia o odvolaní (§ 62 ods. 2 CMP). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania (§ 364 CSP). V prípade, že nebude dobrovoľne splnená povinnosť uložená týmto rozhodnutím, môže sa osoba oprávnená z rozhodnutia domáhať uspokojenia svojho nároku návrhom na vykonanie exekúcie podľa osobitného zákona - zákon č. 233/1995 Z. z. v znení neskorších zmien. Ak povinný dobrovoľne nesplní, čo mu ukladá vykonateľný exekučný titul, môže oprávnený podať návrh na nariadenie výkonu rozhodnutia (§ 376 ods. 1 CMP). Na výkon rozhodnutia vo veciach maloletých je miestne príslušný súd, v obvode ktorého má maloletý bydlisko určené dohodou rodičov alebo iným zákonným spôsobom (§ 371 ods. 1 CMP). Podľa tejto časti sa postupuje pri výkone rozhodnutia, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému. Rozsudky o výživnom sú vykonateľné doručením (§ 44 CMP). Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko (§ 27 ods. 1 ZoR). Účastníci konania sa po vyhlásení rozsudku vzdali práva podať odvolanie voči všetkým výrokovým častiam tohto rozsudku.

